Document ID: 31995R2417

Uredba Komisije (ES) št. 2417/95
z dne 13. oktobra 1995
o posodobitvi in spremembi uredb v sektorju govejega mesa, s katerimi so bile pred 1. februarjem 1995 določene nekatere cene in zneski, katerih vrednosti v ekujih so bile prilagojene zaradi opustitve korekcijskega faktorja pri kmetijskih menjalnih tečajih
KOMISIJA EVROPSKIH SKUPNOSTI JE
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (EGS) št. 3813/92 z dne 28. decembra 1992 o obračunski enoti in menjalnem tečaju, ki naj se uporabljata zaradi skupne kmetijske politike [1], kakor je bila nazadnje spremenjena z Uredbo (ES) št. 150/95 [2], in zlasti člena 13(1) Uredbe,
ob upoštevanju Uredbe Sveta (EGS) št. 805/68 z dne 27. junija 1968 o skupni ureditvi trga za goveje in telečje meso [3], kakor je bila nazadnje spremenjena z Uredbo (ES) št. 424/95 [4], in zlasti člena 7(3) Uredbe,
ker člen 13(2) Uredbe (EGS) št. 3813/92, z veljavnostjo od 1. februarja 1995, spreminja vrednost nekaterih cen in zneskov v ekujih, da bi se tako nevtraliziral učinek opustitve korekcijskega faktorja 1,207509, ki je do 31. januarja 1995 vplival na kmetijski menjalni tečaj;
ker so bile nove vrednosti zadevnih cen in zneskov v ekujih z veljavnostjo s 1. februarjem 1995 določene v skladu s pravili iz člena 13(2) Uredbe (EGS) št. 3813/92 in člena 18(1) Uredbe Komisije (EGS) št. 1068/93 z dne 30. aprila 1993 o podrobnih pravilih za določanje in uporabo kmetijskega menjalnega tečaja [5], kakor je bila nazadnje spremenjena z Uredbo (ES) št. 1053/95 [6];
ker je, da bi se izognili zmedi in omogočili uporabo skupne kmetijske politike v skladu s členom 18(2) Uredbe (EGS) št. 1068/93, treba zamenjati vrednosti v ekujih tistih cen in zneskov, ki se ne uporabljajo periodično in ki se uporabljajo najmanj od:
- 1. januarja 1996 glede zneskov, ki jih ne zadeva tržno leto,
- začetka tržnega leta 1996 pri cenah ali zneskih, za katere se tržno leto začne januarja 1996,
- začetka tržnega leta 1995/96 v drugih primerih,
ki se pojavljajo v uredbah z začetkom veljavnosti pred 1. februarjem 1995; ker bi bilo torej treba te uredbe spremeniti;
ker je treba zaradi jasnosti nove vrednosti v ekujih glede na varščine, ki jih zahtevajo Uredba Komisije (EGS) št. 2182/77 [7], nazadnje spremenjena z Uredbo (EGS) št. 1759/93 [8], Uredba (EGS) št. 2173/79 [9], nazadnje spremenjena z Uredbo (EGS) št. 1759/93, Uredba (EGS) št. 985/81 [10], nazadnje spremenjena z Uredbo (EGS) št. 1759/93, Uredba (EGS) št. 2539/84 [11], nazadnje spremenjena z Uredbo (EGS) št. 1759/93, Uredba (EGS) št. 2456/93 [12], nazadnje spremenjena z Uredbo (ES) št. 1999/95 [13], zaokrožiti na najbližje celo število;
ker so ukrepi, predvideni s to uredbo, v skladu z mnenjem Upravljalnega odbora za goveje in telečje meso,
SPREJELA NASLEDNJO UREDBO:
Člen 1
Kot posledica uskladitve v skladu s členom 13(2) Uredbe (EGS) št. 3813/92 in členom 18(1) Uredbe (EGS) št. 1068/93 nekaterih cen in zneskov v ekujih v sektorju govejega mesa, veljavne od 1. februarja 1995, se pravni akti iz člena 2 spremenijo na navedeni način.
Člen 2
1. Uredba (EGS) št. 805/68 se spremeni:
(a) tretja alinea člena 4b(6) se nadomesti z naslednjim:
"- 90 ekujev za koledarsko leto 1995,
- 108,7 ekuja za koledarsko leto 1996 in naprej.";
(b) v členu 4c(2) se:
- znesek "60 ekujev" nadomesti z zneskom "72,45 ekuja",
- znesek "45 ekujev" nadomesti z zneskom "54,34 ekuja",
- znesek "30 ekujev" nadomesti z zneskom "36,23 ekuja",
- znesek "15 ekujev" nadomesti z zneskom "18,11 ekuja";
(c) v členu 4d(7):
- se v prvem pododstavku tretja alinea nadomesti z naslednjim:
- "- 120 ekujev za koledarsko leto 1995,
- - 144,9 ekuja za koledarsko leto 1996 in naprej.",
- se v tretjem pododstavku znesek "25 ekujev" nadomesti z zneskom "30,19 ekujev",
- se v četrtem pododstavku znesek 20 ekujev nadomesti z zneskom "24,15 ekuja";
(d) v členu 4h(1) se znesek "30 ekujev" nadomesti z zneskom "36,23 ekujev";
(e) v členu 4i(2) se znesek "100 ekujev" nadomesti z zneskom "120,8 ekujev".
2. V pododstavku (a) člena 5(3) Uredbe (EGS) št. 2182/77 se znesek "25 ekujev" nadomesti z zneskom "30 ekujev" in v pododstavku (b) znesek "2,5 ekuja" z zneskom "3 ekuje".
3. V členu 15(1) Uredbe (EGS) št. 2173/79 se znesek "50 ekujev" nadomesti z zneskom "60 ekujev".
4. V pododstavku (a) člena 3(5) Uredbe Komisije (EGS) št. 985/81 se znesek "25 ekujev" nadomesti z zneskom "30 ekujev" in v pododstavku (b) "2,5 ekuja" z zneskom "3 ekuje".
5. V Uredbi (EGS) št. 2539/84:
(a) v točki (1) člena 5(2)(d) se znesek "25 ekujev" nadomesti z zneskom "30 ekujev" in v točki (2) "2,5 ekuja" z zneskom "3 ekuje", in
(b) v točki (1) člena 5(3)(e) se znesek "25 ekujev" nadomesti z zneskom "30 ekujev" in v točki (2) "2,5 ekuja" z zneskom "3 ekuje".
6. V členu 5 Uredbe Sveta (EGS) št. 3763/91 [14] se znesek "40 ekujev" vsakič, ko se pojavi, nadomesti z zneskom "48,30 ekuja".
7. V členu 14(2) in (3) ter v členu 24(2) in (3) Uredbe Sveta (EGS) št. 1600/92 [15] se znesek "40 ekujev" nadomesti z zneskom "48,30 ekuja".
8. V členu 10(2) in (3) Uredbe Sveta (EGS) št. 1601/92 [16] se znesek "40 ekujev" nadomesti z zneskom "48,30 ekuja".
9. V členu 1(2) Uredbe Sveta (EGS) št. 747/93 [17] se znesek "130 ekujev" vsakič, ko se pojavi, nadomesti z zneskom "157,00 ekujev".
10. V členu 6(1) Uredbe Sveta (EGS) št. 2019/93 [18] se znesek "40 ekujev" vsakič, ko se pojavi, nadomesti z zneskom "48,30 ekuja".
11. V Uredbi (EGS) št. 2456/93:
(a) v členu 12(1) se znesek "30 ekujev" nadomesti z zneskom "36 ekujev", in
(b) v členu 14(1) se znesek "8 ekujev" nadomesti z zneskom "10 ekujev" in znesek "5 ekujev" se nadomesti z zneskom "6 ekujev".
12. V drugi alinei člena 1 Uredbe Komisije (ES) št. 456/94 [19] se znesek "287,78 ekuja" nadomesti z zneskom "347,50 ekuja".
Člen 3
Ta uredba začne veljati sedmi dan po objavi v Uradnem listu Evropskih skupnosti.
Vendar pa se člen 2(1), (6), (7), (8), (9) in (10) uporablja od dneva, ko se prvič uporabi kmetijski menjalni tečaj, določen 1. februarja 1995 ali pozneje.
Ta uredba je v celoti zavezujoča in se neposredno uporablja v vseh državah članicah.
V Bruslju, 13. oktobra 1995

Labels: 2
17
6